Unionin yleisen tuomioistuimen määräys (yhdeksäs jaosto) 15.3.2016 – Larymnis Larko vastaan komissio
(asia T‑575/14)
Kumoamiskanne – Valtiontuet – Yksityistäminen – Kantajan yhtä velkojaa suosivat tukitoimenpiteet – Päätös, jossa tuki todetaan sisämarkkinoille soveltumattomaksi – Oikeussuojan tarpeen puuttuminen – Tutkimatta jättäminen
1.                     Kumoamiskanne – Luonnolliset henkilöt tai oikeushenkilöt – Oikeussuojan tarve – Jo syntyneen ja edelleen olemassa olevan intressin edellytys – Kanne komission päätöksestä, jolla tuki todetaan sisämarkkinoille soveltumattomaksi – Velkojalla, joka vetoaa siihen, että hänen taloudellisia ja rahallisia etujaan loukataan, ei ole välitöntä intressiä – Tutkimatta jättäminen (SEUT 263 artiklan neljäs kohta) (ks. 17, 18 ja 23–26 kohta)
2.                     Kumoamiskanne – Luonnolliset henkilöt tai oikeushenkilöt – Tutkittavaksi ottamisen edellytykset – Oikeussuojan tarve – Asiavaltuus – Luonteeltaan kumulatiiviset edellytykset – Kannetta ei tutkita yhdenkin tällaisen edellytyksen jäädessä täyttymättä (SEUT 263 artiklan neljäs kohta) (ks. 28 kohta)
Aihe
Vaatimus kumota valtiontuesta SA.34572 (13/C) (ex 13/NN), jonka Kreikka on myöntänyt Larco General Mining & Metallurgical Company SA -yhtiölle, 27.3.2014 annettu komission päätös 2014/539/EU (EUVL L 254, s. 24)
Ratkaisu
1)
Kanne jätetään tutkimatta.
2)
Elliniki Metalleftiki kai Metallourgiki Larymnis Larko AE vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.